CELEX: C2007/082/99
Language: et
Date: 2007-04-14 00:00:00
Title: Kohtuasi T-41/07: 16. veebruaril 2007 esitatud hagi — IPK International — World Tourism Marketing Cosultants versus komisjon

14.4.2007   
            
            
               ET
            
            
               Euroopa Liidu Teataja
            
            
               C 82/47
            
         16. veebruaril 2007 esitatud hagi — IPK International — World Tourism Marketing Cosultants versus komisjon
   (Kohtuasi T-41/07)
   (2007/C 82/99)
   Kohtumenetluse keel: saksa
   Pooled
   
      Hagejad: IPK International — World Tourism Marketing Cosultants GmbH (München, Saksamaa) (esindaja: advokaat C. Pitschas)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada Euroopa Ühenduste Komisjoni 4. detsembri 2006. aasta otsus (K (2006) 6452) 318 000 euro, millele lisanduv viivis, sissenõudmise kohta;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja vaidlustab komisjoni 4. detsembri 2006. aasta otsuse K (2006) 6452, nende rahalise toetuse sissenõudmise kohta, mis maksti hagejale ettemaksuna ECODATA projekti elluviimiseks enne edukaks pakkujaks tunnistamise otsuse kehtetuks tunnistamist. See otsus tehti vastavalt EÜ artiklile 256.
   Otsus tunnistada kehtetuks Euroopa ökoturismi andmebaasi loomiseks toetuse andmine tulenes komisjoni 13. mai 2005. aasta otsusest ja hageja vaidlustas selle Esimese Astme Kohtus (vt kohtuotsus T-297/05).
   Oma hagi toetuseks väidab hageja, et vaidlustatud otsus on õigusvastane. See tugineb õigusvastasel otsuse tühistamisel, mis seega toob kaasa selle otsuse õigusvastasuse. Lisaks sellele on tegemist ühepoolse õigusaktiga, kuna sellest otsusest tekkiv nõue on lepingulist laadi ja seega saab seda vaidlustada ainult tsiviilõiguslikus korras liikmeriigi pädevas siseriiklikus kohtus.